پھلائی
پھلائی انگریزیSenegalia modestaدرختوں کی ایک قسم جو کیکر کے خاندان سے تعلق رکھتا ہے یہ پاکستان ہندوستان اور افغانستان میں عموما اگتا ہے یہ درخت عموما چھوٹے قد کا اور سست رفتاری سے بڑھنے والا ہے یہ درخت کم بارش والے علاقوں اور سخت گرمی والے علاقوں میں اگنے والا ہے اس کی ٹہنیوں کے ساتھ چھوٹے چھوٹے کانٹے لگے ہوتے ہیں اس کے پتے بکریاں اور اونٹ بڑے شوق سے کھاتے ہیں کہ ان میں بہت اچھی غذائی طاقت پائی جاتی ہے اس کے پتوں میں سولہ فیصد تک پروٹین پائی جاتی ہے اس کی لکڑی بھی کافی سخت ہوتی ہے لیکن عموما جلانے کے لیے ہی استعمال ہوتی ہے یہ درخت زمین کے کٹاؤ کو بچانے کے لیے کافی مفید ثابت ہوتا ہے اور اس کا سایہ بھی بہت گھنا ہوتا ہے اس کے پھول گچھوں کی شکل میں ہوتے ہیں اور اس کو پھلیوں کی شکل میں بیج لگتے ہیں اور اس کی افزایش بیج کے ذریعہ ہی ہوتی ہے